
ΑΠΟΦΑΣΕΙ Σ 

Μεταφορά μαθητών δημόσιων σχολείων 
από τις Περιφέρειες. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ - ΑΝΑΠΤΥΞΗΣ, 
ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, ΜΕΤΑΦΟΡΩΝ 
ΚΑΙ ΔΙΚΤΥΩΝ - ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις 

α) της παρ. 9 του άρθρου 2 του Ν.1566/85 (ΦΕΚ 167 Α') 
«Δομή και λειτουργία της Πρωτοβάθμιας και Δευτερο¬ 
βάθμιας Εκπαίδευσης και άλλες διατάξεις» 
β) του εδαφίου δ' της παρ. 24 του άρθρου 2 του 
Ν.2621/1998 (ΦΕΚ 136 Α') «Ρύθμιση θεμάτων οργάνωσης 
και λειτουργίας των ΤΕΙ κλπ.» 

γ) του άρθρου 83 του ν.3463/2006 (ΦΕΚ 114 Α') «Κύρω¬ 
ση του Κώδικα Δήμων και Κοινοτήτων» 
δ) του Π.Δ/τος 60/2007 (ΦΕΚ 64 Α') «Προσαρμογή 
της Ελληνικής Νομοθεσίας στις διατάξεις της Οδηγίας 
2004/18/ΕΚ «περί συντονισμού των διαδικασιών σύναψης 
δημοσίων συμβάσεων έργων, προμηθειών και υπηρεσι¬ 
ών», όπως τροποποιήθηκε με την Οδηγία 2005/51/ΕΚ της 
Επιτροπής και την Οδηγία 2005/75/ΕΚ του Ευρωπαϊκού 
Κοινοβουλίου και του Συμβουλίου της 16ης Νοεμβρίου 
2005» 

ε) του Π.Δ/τος 118/2007 (ΦΕΚ 150 Α') «Κανονισμός Προ¬ 
μηθειών Δημοσίου (Κ.Π.Δ.)» 

στ) του Π.Δ/τος 65/2011 (ΦΕΚ 147 Α') «Διάσπαση του 
Υπουργείου Εσωτερικών, Αποκέντρωσης και Ηλεκτρο¬ 
νικής Διακυβέρνησης στα Υπουργεία α) Εσωτερικών 
και β) Διοικητικής Μεταρρύθμισης και Ηλεκτρονικής 
Διακυβέρνησης, κ.λπ.» 

ζ) άρθρου εβδόμου και του άρθρου ενάτου του 
Ν.4089/2012 (ΦΕΚ 206 Α') «“Κύρωση της Πράξης Νομο¬ 
θετικού Περιεχομένου «Μεταφορά Μαθητών για το σχο¬ 
λικό έτος 2012-2013 (ΦΕΚ 171 Α')” και άλλες διατάξεις». 

η) του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κωδικοποι- 
ήθηκε με το άρθρο πρώτο του Π.Δ/τος 63/2005 (ΦΕΚ 98 
Α'), καθώς και του Π.Δ.113/2010 «Ανάληψη υποχρεώσεων 
από τους διατάκτες» (ΦΕΚ 194 Α') 


0) του Ν. 2963/2001 (ΦΕΚ 268 Α') «Οργάνωση μεταφο¬ 
ρών με λεωφορεία, κ.λπ.» 

ι) του άρθρου 1 του Ν. 2446/96 (ΦΕΚ 276 Α') Τροπο¬ 
ποίηση του Ν. 711/1977 (ΦΕΚ 284 Α') «Περί Ειδικών Του¬ 
ριστικών Λεωφορείων και άλλες διατάξεις» 
ια) του άρθρου 20 παρ.2 του ν.2503/1997 (ΦΕΚ 107 
Α') «Διοίκηση, οργάνωση, στελέχωση της Περιφέρειας, 
κ.λπ.» 

ιβ) της αριθμ. Υ48/9-7-12 Απόφασης του Πρωθυπουρ¬ 
γού «Καθορισμός αρμοδιοτήτων του Αν. Υπουργού Οι¬ 
κονομικών Χρήστου Σταϊκούρα (Β'2105). 

2. Τη με αρίθμ. 6/2013 σύμφωνη γνώμη της Ενιαίας 
Ανεξάρτητης Αρχής Δημοσίων Συμβάσεων, σύμφωνα με 
την παρ.2.γ του άρθρου 2 του ν.4013/2011 (ΦΕΚ 204 Α'). 

3. Τ ις βεβαιώσεις δέσμευσης πιστώσεων των οικείων 
Περιφερειών που εκδίδονται για την άσκηση της αρμο¬ 
διότητας της μεταφοράς μαθητών. 

4. Το γεγονός ότι από τις διατάξεις της παρούσας 
προκαλείται δαπάνη σε βάρος του προϋπολογισμού 
ύψους 140.000.000 ΕΥΡΩ περίπου, η οποία κατά το τρέ- 
χον έτος περιορίζεται στο ποσό των 55.000.000 ΕΥΡΩ 
περίπου. Η ανωτέρω δαπάνη κατά το τρέχον έτος θα 
καλυφθεί με μεταφορά πόρων από τους ΚΑΠ των Δήμων 
στις Περιφέρειες. Από το οικονομικό έτος 2014 και εξής 
η εν λόγω δαπάνη θα καλύπτεται από τους ΚΑΠ των 
οικείων Περιφερειών, αποφασίζουμε: 

Άρθρο 1 

Μαθητές πρωτοβάθμιας και δευτεροβάθμιας 
εκπαίδευσης δικαιούμενοι δωρεάν μεταφοράς 

1. Οι Περιφέρειες μεταφέρουν δωρεάν τους μαθητές 
πρωτοβάθμιας και δευτεροβάθμιας εκπαίδευσης δημό¬ 
σιων σχολείων οι οποίοι κατοικούν από τη σχολική τους 
μονάδα σε απόσταση μεγαλύτερη από την οριζόμενη 
ως εξής: 

Α. με ειδικά μαθητικά δελτία (ΕΜΔ) και ίδια μέσα 
α. 1200 μέτρα για μαθητές πρωτοβάθμιας εκπαίδευσης 
β. 2500 μέτρα για μαθητές Γυμνασίων 
γ. 4000 μέτρα για μαθητές Λυκείων, ΕΠΑΛ και ΕΠΑΣ 
Β. με δημόσια σύμβαση υπηρεσιών 
α. 1200 μέτρα για μαθητές πρωτοβάθμιας εκπαίδευσης 
β. 3000 μέτρα για μαθητές Γυμνασίων 
γ. 5000 μέτρα για μαθητές Λυκείων, ΕΠΑΛ και ΕΠΑΣ 
με την προϋπόθεση ότι οι μαθητές εγγράφονται σε 
σχολική μονάδα σύμφωνα με τη χωροταξική κατανομή 

των αρμόδιων Διευθύνσεων Πρωτοβάθμιας και Δευ¬ 
τεροβάθμιας Εκπαίδευσης του Υπουργείου Παιδείας, 
Θρησκευμάτων, Πολιτισμού και Αθλητισμού βάσει των 
διατάξεων του Π.Δ/τος 104/1979, όπως ισχύει. Μαθητές 
οι οποίοι έχουν ήδη ολοκληρώσει τη δευτεροβάθμια 
εκπαίδευση και εγγράφονται σε οποιοδήποτε σχολείο 
δε δικαιούνται δωρεάν μεταφοράς. 

2. Οι σύμφωνα με τις προϋποθέσεις του παρόντος 
άρθρου δικαιούμενοι μεταφοράς μαθητές, με την επι¬ 
φύλαξη της επομένης παραγράφου, μεταφέρονται με 
δημόσια ή δημοτική αστική και υπεραστική συγκοινωνία 
σύμφωνα με τα οριζόμενα στο κεφ. Α του άρθρου 2 της 
παρούσας, εφόσον η συνολική απόσταση η οποία πε¬ 
ριλαμβάνει την απόσταση των κατοικιών των μαθητών 
έως τη στάση επιβίβασης και την απόσταση της στάσης 
αποβίβασης έως τη σχολική μονάδα δεν υπερβαίνει τα 
όρια που θέτει η παρ.Ι.Α του παρόντος άρθρου. 

3. Η μεταφορά των μαθητών των ΣΜΕΑ από τον τόπο 
διαμονής τους ή από συγκεκριμένο τόπο συγκέντρωσής 
τους, στο σχολείο που φοιτούν και αντίστροφα πραγ¬ 
ματοποιείται χωρίς τους χιλιομετρικούς περιορισμούς 
της παρ.1 του παρόντος άρθρου. Οι ανωτέρω μαθητές 
μεταφέρονται με τα ίδια μέσα των Δήμων και των Πε¬ 
ριφερειών, σύμφωνα με τα οριζόμενα στο κεφ. Β του 
άρθρου 2 ή, εφόσον αυτό δεν είναι εφικτό, με δημόσια 
σύμβαση υπηρεσιών, σύμφωνα με το κεφ. Γ του ίδιου 
άρθρου. 

4. Η μεταφορά των μαθητών ΕΠΑΛ, μουσικών και καλ¬ 
λιτεχνικών σχολείων με δημόσια σύμβαση υπηρεσιών, 
σύμφωνα με τα κατώτατα όρια της παρ.1.Β, πραγματο¬ 
ποιείται εφόσον η απόσταση από τη σχολική μονάδα 
μέχρι την κατοικία τους δεν υπερβαίνει τα 20 χιλιό¬ 
μετρα. Στις περιπτώσεις κατά τις οποίες οι ανωτέρω 
μαθητές κατοικούν σε απόσταση μεγαλύτερη των 20 
χιλιομέτρων, ελέγχεται η οικονομικότητα της δαπάνης 
αφενός για τη μεταφορά με δημόσια σύμβαση υπηρεσι¬ 
ών και αφετέρου για την απόδοση του επιδόματος της 
περίπτωσης (1 β) του άρθρου 3 και επιλέγεται η πλέον 
συμφέρουσα. Οι διατάξεις της παρούσας παραγράφου 
δεν εφαρμόζονται για τη μεταφορά μαθητών ΕΠΑΛ, 
μουσικών και καλλιτεχνικών σχολείων με δημόσια συ¬ 
γκοινωνία και ίδια μέσα, σύμφωνα με τα κατώτατα όρια 
της παρ.Ι.Α. του παρόντος άρθρου. 

Αρθρο 2 

Διαδικασία μεταφοράς μαθητών 

1. Οι δικαιούμενοι δωρεάν μεταφοράς μαθητές με- 
ταφέρονται, με την επιφύλαξη της παραγράφου 3 του 
άρθρου 1, με τους παρακάτω οριζόμενους τρόπους και 
με τη σειρά (κεφ. Α, Β, Γ) όπως αυτοί αναφέρονται. Σε 
περίπτωση όπου η μεταφορά δεν είναι εφικτή με κάθε 
έναν από αυτούς, είτε εξ'ολοκλήρου είτε εν μέρει, τότε 
ακολουθείται ο επόμενος με βάση τα δικαιολογητικά 
που απαιτούνται σύμφωνα με τις παραγράφους 2 και 
3 του άρθρου 5 της παρούσας. Η μεταφορά των μα¬ 
θητών μπορεί να οργανώνεται και με συνδυασμό των 
παρακάτω (κεφ. Α, Β, Γ) οριζόμενων τρόπων. Για τους 
μαθητές οι οποίοι δε δύνανται να μεταφερθούν με τη 
διαδικασία του παρόντος άρθρου, ακολουθείται η δια¬ 
δικασία του άρθρου 3. 

2. Η διαδικασία μεταφοράς μαθητών οργανώνεται με 
βάση τα στοιχεία των μαθητών του τρέχοντος έτους 
καθώς και τις αναμενόμενες αποχωρήσεις και νέες εγ¬ 
γραφές. 


3. Η διαδικασία της μεταφοράς μαθητών μπορεί να 
οργανώνεται και ανά περιφερειακή ενότητα. 

4. Για τους μαθητές οι οποίοι λόγω της διάρθρωσης 
του προγράμματος σπουδών προσέρχονται ή αποχω¬ 
ρούν σε διαφορετικές ώρες από τους υπολοίπους, θεω¬ 
ρείται ότι υφίσταται συμπληρωματική ανάγκη αντιμετώ¬ 
πισης της μεταφοράς τους, ανεξάρτητα από τον τρόπο 
μεταφοράς τους, εφόσον υποχρεώνονται να περιμένουν 
περισσότερο των ενενήντα (90) λεπτών έως το επόμενο 
δρομολόγιο. 

5. Αρμόδια περιφέρεια για τη μεταφορά μαθητών ανε¬ 
ξαρτήτως του τόπου κατοικίας και του τρόπου μετα¬ 
φοράς τους (κεφ. Α, Β, Γ) θεωρείται η περιφέρεια εντός 
των ορίων της οποίας βρίσκεται το σχολείο στο οποίο 
οι μαθητές μεταφέρονται. 

ΚΕΦΑΛΑΙΟ Α: Μεταφορά μαθητών με δημόσια συγκοι¬ 
νωνία 

1. Οι Περιφέρειες μεταφέρουν τους μαθητές, οι οποίοι 
πληρούν τις προϋποθέσεις του προηγούμενου άρθρου 
με δημόσια αστική και υπεραστική συγκοινωνία ή με 
δημοτική συγκοινωνία. Ως δημόσια συγκοινωνία νοού¬ 
νται τα αστικά και υπεραστικά μέσα όπως η Ο.ΣΥ. Α.Ε., 
ο Ο.Α.Σ.Θ., τα Κ.Τ.Ε.Λ., τα τρένα και λεωφορεία του Ο.Σ.Ε. 
καθώς και τα θαλάσσια συγκοινωνιακά μέσα. 

2. Οι μαθητές οι οποίοι μεταφέρονται δωρεάν με τη 
δημόσια αστική και υπεραστική συγκοινωνία εφοδιάζο¬ 
νται με ΕΜΔ του οποίου ο τύπος έχει ως εξής: 

«ΕΙΔΙΚΟ ΜΑΘΗΤΙΚΟ ΔΕΛΤΙΟ 

ΙΣΧΥΕΙ ΓΙΑ ΤΟ ΣΧΟΛ. ΕΤΟΣ 

201 . 201 . 

ΦΩΤΟΓΡΑΦΙΑ Συγκοινωνιακός Φορέας. 

Τ.Σ. Ειδικό Μαθητικό Δελτίο Νο. 

ΕΠΩΝΥΜΟ: 

ΟΝΟΜΑ: 

ΟΝΟΜΑ ΠΑΤΕΡΑ: 

ΣΧΟΛΕΙΟ: 

ΤΑΞΗ.Α.Μ.Μ. 

ΔΙΑΔΡΟΜΗ. 

Ο ΔΙΕΥΘΥΝΤΗΣ Ο ΠΡΟΕΔΡΟΣ ΤΟΥ 

ΤΟΥ ΣΧΟΛΕΙΟΥ ΣΥΓΚΟΙΝΩΝΙΑΚΟΥ ΦΟΡΕΑ» 

3. Η αξία του ΕΜΔ υπολογίζεται στο ύψος του 50% 
της κανονικής τιμής του εισιτηρίου της διαδρομής της 
οποίας κάνει χρήση ο μαθητής για να μεταφερθεί από 
τον τόπο κατοικίας του στην έδρα του σχολείου και 
αντίστροφα. Σε περίπτωση όπου ο συγκοινωνιακός φο¬ 
ρέας δεν είναι το ΚΤΕΛ αλλά εκμεταλλευτής μικροσυ- 
γκοινωνίας η αξία του ΕΜΔ υπολογίζεται στο ολόκληρο 
της τιμής του εισιτηρίου. Οι μαθητές σε κάθε περίπτωση 
δεν επιβαρύνονται με την καταβολή οιουδήποτε κομί¬ 
στρου. Η εκτύπωση των ΕΜΔ γίνεται με φροντίδα και 
δαπάνη της αρμόδιας Περιφέρειας. 

4. Η συμπλήρωση, θεώρηση και χορήγηση των ΕΜΔ 
στους δικαιούχους μαθητές γίνεται από την αρμόδια 
Διεύθυνση Πρωτοβάθμιας ή Δευτεροβάθμιας Εκπαίδευ¬ 
σης στην αρχή κάθε διδακτικού έτους σύμφωνα με τις 
καταστάσεις των μαθητών που θα μεταφερθούν με δη¬ 
μόσια συγκοινωνία, τις οποίες αποστέλλει η Περιφέρεια. 
Τα ΕΜΔ, πριν τη χορήγησή τους, θεωρούνται από τον 
αρμόδιο συγκοινωνιακό φορέα ή από τον εκμεταλλευ¬ 
τή μικροσυγκοινωνίας, ή του πλησιέστερου σταθμού 
του ΟΣΕ, ή της πλησιέστερης λιμενικής αρχής κατά 
περίπτωση. 

5. Το ΕΜΔ ισχύει μόνο κατά τις μέρες και ώρες λει¬ 
τουργίας του σχολείου, καθ’ όλη τη διάρκεια του σχολι¬ 
κού έτους, για όλα τα απαραίτητα συγκοινωνιακά μέσα 
για τη μετάβαση και επιστροφή του μαθητή και χρησι¬ 
μοποιείται αποκλειστικά από τον κάτοχό του. 

6. Σε περίπτωση αποδεδειγμένης καταστροφής ή 
απώλειας του ΕΜΔ κατά τη διάρκεια του διδακτικού 
έτους εκδίδεται νέο ΕΜΔ. 

7. Μετά τη λήξη των μαθημάτων, ή των εξετάσεων 
κάθε σχολικού έτους, ή μετά τη λήξη των εισαγωγικών 
εξετάσεων για πρόσβαση στα ιδρύματα τριτοβάθμιας 
εκπαίδευσης, για τους μαθητές οι οποίοι μετέχουν στις 
εξετάσεις αυτές τα ΕΜΔ κατατίθενται υποχρεωτικά 
από τους κατόχους τους στο διευθυντή του σχολείου 
ο οποίος μεριμνά για την καταστροφή τους. Σε κάθε 
περίπτωση οι αρμόδιες Διευθύνσεις Πρωτοβάθμιας ή 
Δευτεροβάθμιας Εκπαίδευσης ενημερώνουν τους συ¬ 
γκοινωνιακούς φορείς για το πέρας του σχολικού έτους. 

8. Μαθητές οι οποίοι είναι κάτοχοι ΕΜΔ και διακινού- 
νται τις ημέρες ή ώρες μη λειτουργίας των σχολείων 
υποχρεούνται να καταβάλουν το 50% της κανονικής 
τιμής του εισιτηρίου της διαδρομής που διανύουν, 
σύμφωνα με τις διατάξεις του άρθρου 2 του Β.Δ/τος 
306/1973 (ΦΕΚ 90 Α'). 

ΚΕΦΑΛΑΙΟ Β: Μεταφορά μαθητών με ίδια μέσα των 
Περιφερειών και των Δήμων 

1. Οι μαθητές, οι οποίοι δε μεταφέρονται με τον ανω¬ 
τέρω (κεφ. Α) τρόπο, μεταφέρονται από τις Περιφέρειες 
και τους Δήμους με τη χρήση των ιδιόκτητων μετα¬ 
φορικών τους μέσων, εφόσον τα οχήματα τα οποία 
διαθέτουν μπορούν να χρησιμοποιηθούν για το σκοπό 
αυτό. Με τα μέσα αυτά δεν είναι επιτρεπτή η μεταφορά 
όρθιων μαθητών, άλλως επιβάλλονται οι σχετικές κυ¬ 
ρώσεις του Κ.Ο.Κ. (Ν. 2696/99, όπως τροποποιήθηκε και 
ισχύει). Εφόσον τα ίδια μέσα πληρούν τις προδιαγραφές 
προσβασιμότητας για την ασφαλή επιβίβαση - αποβίβα¬ 
ση και μεταφορά μεταφέρονται κατά προτεραιότητα οι 
μαθητές των ΣΜΕΑ, κατόπιν οι μαθητές πρωτοβάθμιας 
και έπειτα οι μαθητές δευτεροβάθμιας εκπαίδευσης. 

2. Στην περίπτωση του παρόντος (Β) κεφαλαίου για τα 
δρομολόγια αποκλειστικής εξυπηρέτησης μαθητών οι 
Περιφέρειες ή οι Δήμοι των οποίων τα ίδια μέσα χρησι¬ 
μοποιούνται αποζημιώνονται με το 65% του ποσού όπως 
προκύπτει από το μαθηματικό τύπο του παραρτήματος. 

ΚΕΦΑΛΑΙΟ Γ: Μεταφορά μαθητών με δημόσια σύμ¬ 
βαση υπηρεσιών 

1. Προϋποθέσεις 

α. Εάν η μεταφορά των μαθητών είναι αδύνατη με τη 
διαδικασία των προηγούμενων παραγράφων η Περιφέ¬ 
ρεια αναθέτει με δημόσιες συμβάσεις υπηρεσιών, σύμ¬ 
φωνα με τις ισχύουσες διατάξεις των Π.Δ/των 60/2007 
και 118/2007, τη μεταφορά των μαθητών με κάθε κατάλ¬ 
ληλο μεταφορικό μέσο δημόσιας χρήσης που να πληροί 
τους όρους ασφαλούς μεταφοράς. 

β. Οι όροι της διακήρυξης του σχετικού διαγωνισμού 
πρέπει αφενός να αποσκοπούν στη μέγιστη δυνατή 
συμπίεση του κόστους μεταφοράς των μαθητών και 
αφετέρου στη βελτίωση των συνθηκών μεταφοράς τους 
και κατατείνουν στη διασφάλιση της ελεύθερης κυκλο¬ 
φορίας των υπηρεσιών και στην προαγωγή του ανόθευ¬ 
του ανταγωνισμού μεταξύ ικανών να προσφέρουν τη 
δημοπρατούμενη υπηρεσία οικονομικών φορέων. 

2. Κανόνες διαδικασίας σύναψης σύμβασης 


α. Ο διαγωνισμός προκηρύσσεται μέχρι και έξι μήνες 
πριν την έναρξη των δρομολογίων με βάση τα στοιχεία 
της παρ.Ι.β. του άρθρου 5. 

β. Η διάρκεια της σύμβασης ορίζεται σε ένα έως τρία 
έτη αρχής γενομένης από την έναρξη του σχολικού 
έτους αφετηρίας. Οι προσφορές των υποψηφίων ανα¬ 
δοχών υποβάλλονται ανά τμήμα με ποσοστό έκπτωσης 
επί τοις εκατό (%) σε ακέραιες μονάδες. 

γ. Ο σχεδιασμός των δρομολογίων πρέπει να λαμ¬ 
βάνει υπόψη: 

ί. τη δυνατότητα εξυπηρέτησης περισσότερων της 
μίας σχολικής μονάδας από κάθε δρομολόγιο 
μ. τη δυνατότητα εξυπηρέτησης ταυτόχρονα των 
σχολικών μονάδων πρωτοβάθμιας και δευτεροβάθμιας 
εκπαίδευσης 

ΙίΙ. την όσο το δυνατόν αποτελεσματικότερη χρήση 
κοινών μεταφορικών μέσων, δεδομένης της χωρητικό¬ 
τητας του μεταφορικού μέσου, ούτως ώστε να αποφεύ¬ 
γεται η διέλευση περισσότερων του ενός μεταφορικών 
μέσων από τον ίδιο οδικό άξονα για μεγάλη απόσταση 
όπου αυτό είναι εφικτό. Δεν είναι επιτρεπτή η μεταφορά 
όρθιων μαθητών όπως επίσης και η μεταφορά τρίτων 
επιβατών με δημόσια σύμβαση υπηρεσιών, άλλως συ¬ 
ντρέχει περίπτωση αθέτησης συμβατικών υποχρεώσεων 
και ταυτόχρονα επιβάλλονται οι σχετικές κυρώσεις του 
Κ.Ο.Κ. 

ιν. την ομαδοποίηση των μαθητών, οι οποίοι κατοικούν 
εντός του ίδιου οικισμού, σε συγκεκριμένα σημεία επιβί¬ 
βασης και αποβίβασης εντός του οικισμού ούτως ώστε 
να προκύπτουν λιγότερες στάσεις, κατά προτίμηση επί 
του οδικού άξονα πραγματοποίησης του δρομολογίου 
δ. Ο αριθμός των μεταφερόμενων μαθητών ανά δρο¬ 
μολόγιο καθορίζει και το προσφορότερο είδος με¬ 
ταφορικού μέσου (λεωφορείο, μικρό λεωφορείο, Δ.Χ. 
επιβατικό) σύμφωνα με τα οριζόμενα στο παράρτημα 
της παρούσας. Το προσφορότερο είδος μεταφορικού 
μέσου αποτελεί τη βάση υπολογισμού της μέγιστης 
αποζημίωσης ανά δρομολόγιο χωρίς όμως να αποτελεί 
ταυτόχρονα στοιχείο απόρριψης της συμμετοχής ενδι- 
αφερομένων-κατόχων άλλων μέσων. 

ε. ί) Το μεταφορικό έργο το οποίο διενεργείται με 
τα μέσα της προηγούμενης περίπτωσης (δ) και ανα- 
φέρεται σε δρομολόγια για την εκτέλεση των οποίων 
προσφορότερα μέσα σύμφωνα με τα ως άνω οριζόμενα 
θεωρούνται τα μικρά και τα μεγάλα λεωφορεία προκη¬ 
ρύσσεται ως εξής: 

ί.α) σε μια ομάδα για το σύνολο των δρομολογίων 
αποκλειστικά εντός κάθε αστικής περιοχής που έχει ορι¬ 
στεί κατά τη διαδικασία του άρθρου 7 του Ν.2963/2001. 
Σε περίπτωση που δεν έχουν οριστεί αστικές περιοχές 
εφαρμόζεται αποκλειστικά η επόμενη περίπτωση. 

ί.β) τα υπόλοιπα δρομολόγια, συμπεριλαμβανομένων 
και αυτών που τμήμα τους διενεργείται εντός των αστι¬ 
κών περιοχών, εντάσσονται σε δύο ή περισσότερες ομά¬ 
δες δρομολογίων. Κάθε ομάδα συγκροτείται από τα 
δρομολόγια που εκτελούνται εντός των γεωγραφικών 
ορίων ενός τουλάχιστον δήμου. Σε κάθε περίπτωση 
κατά τον καθορισμό των ομάδων λαμβάνονται υπόψη 
κριτήρια οικονομικότητας και εξασφάλισης συνθηκών 
γνήσιου ανταγωνισμού. 

Τα ανωτέρω πληρούνται για κάθε περιφερειακή ενό¬ 
τητα χωριστά. 

η) Το μεταφορικό έργο το οποίο θεωρείται προσφορό¬ 
τερο να διενεργηθεί με Δ.Χ. επιβατικά προκηρύσσεται 
ανά δρομολόγιο μονής ή διπλής διαδρομής. 

ϋί) Το μεταφορικό έργο των ΣΜΕΑ, ΕΠΑΛ, μουσικών, 
καλλιτεχνικών, διαπολιτισμικών και πειραματικών σχο¬ 
λείων, ανεξαρτήτως μεταφορικού μέσου, προκηρύσσε¬ 
ται ανά δρομολόγιο μονής ή διπλής διαδρομής. 

στ. Στο διαγωνισμό προβλέπονται τα εξής δικαιώματα 
προαίρεσης που δεν μπορούν συνολικά να υπερβαίνουν 
το 50% του προϋπολογισμού της διακήρυξης: 

ί)Έως και το 20% του προϋπολογισμού κάθε τμήματος 
του διαγωνισμού για την τροποποίηση των υφιστάμενων 
δρομολογίων (δηλαδή μείωση ή αύξηση των χιλιομέ¬ 
τρων των δρομολογίων ή μερική αλλαγή διαδρομής που 
οφείλεται στην ανάγκη να εξυπηρετηθούν νέοι μαθητές 
κατά τη διάρκεια της εκτέλεσης της σύμβασης ή σε 
κάποια απρόβλεπτη ανάγκη - π.χ. εκτέλεση δημόσιων 
έργων επί οδοστρωμάτων), όποτε προκύπτει ανάγκη 
κατά τη διάρκεια εκτέλεσης της σύμβασης. Η επιφύλαξη 
περί ασκήσεως του δικαιώματος προαιρέσεως πρέπει 
να αναφέρεται ρητά στην προκήρυξη και στην αναλυ¬ 
τική διακήρυξη του διαγωνισμού. 

ϋ) Η δυνατότητα χρονικής παράτασης του αντικειμέ¬ 
νου της σύμβασης, με αντίστοιχη αύξηση του συμβατι¬ 
κού αντικειμένου, μέχρι την ολοκλήρωση του επόμενου 
διαγωνισμού μεταφοράς μαθητών και για διάστημα όχι 
μεγαλύτερο των τριών μηνών. Η δυνατότητα παράτα¬ 
σης της διάρκειας της σύμβασης πρέπει να αναφέρεται 
ρητά στην προκήρυξη και την αναλυτική διακήρυξη του 
διαγωνισμού. 

Οι διαδικασίες του διαγωνισμού καθορίζονται λαμβα- 
νομένου υπόψη και του ποσού της προαίρεσης. 

3. Υπολογισμός αποζημίωσης μεταφορικών μέσων 

α. Ο υπολογισμός της μέγιστης αποζημίωσης των 
μεταφορικών μέσων σε περίπτωση μίσθωσης αυτών 
κατόπιν δημοσίας σύμβασης παροχής υπηρεσιών γίνεται 
με βάση τον αριθμό των δρομολογίων μετ’ επιστροφής 
ή των μονών δρομολογίων (μετάβασης ή επιστροφής) 
που απαιτούνται σύμφωνα με τα προβλεπόμενα του 
παραρτήματος της παρούσας. 

β. Για τυχόν τροποποίηση των αρχικών δρομολογίων 
της διακήρυξης κατόπιν ασκήσεως δικαιώματος προ¬ 
αίρεσης, σύμφωνα με τα οριζόμενα στο άρθρο 2, κεφ. 
Γ, παρ.2.στ.ί, ο υπολογισμός της αποζημίωσης γίνεται 
σύμφωνα με τα προβλεπόμενα του παραρτήματος της 
παρούσας λαμβάνοντας υπόψη και την έκπτωση της 
προσφοράς του αναδόχου του συγκεκριμένου τμήμα¬ 
τος του διαγωνισμού στο οποίο εντάσσεται το κάθε 
δρομολόγιο. 

γ. Οι Περιφέρειες, πέραν του ποσού της σύμβασης, σε 
καμία άλλη οικονομική επιβάρυνση έναντι του αναδόχου 
δεν υποβάλλονται. 

δ. Οι Περιφέρειες μπορούν, εκτός του ανοικτού δι¬ 
αγωνισμού, να αναθέτουν το μεταφορικό έργο και με 
συμφωνίες - πλαίσια, σύμφωνα με τα Π.Δ/τα 60/2007 
και 118/2007, όπως ισχύουν. 

4. Προσφυγή σε διαδικασία διαπραγμάτευσης: 

Γ ια τη σύναψη δημοσίων συμβάσεων υπηρεσιών μετα¬ 
φοράς μαθητών με τη διαδικασία της διαπραγμάτευσης 
σύμφωνα με τις ειδικότερες προϋποθέσεις των άρθρων 
24 & 25 του Π.Δ/τος 60/2007 αποφασίζει η αναθέτου- 
σα αρχή μετά την κατ’ άρθρο 2 παρ.2 περ. γ. υποπερ. 


δδ του Ν.4013/2011 προηγούμενη σύμφωνη γνώμη της 
Ε.Α.Α.ΔΗ.ΣΥ. 

Αρθρο 3 

Επιδότηση μαθητών 

1. Αν η μεταφορά των μαθητών κατά τις διατάξεις του 
άρθρου 2 είναι αδύνατη ή κρίνεται οικονομικά ασύμφορη 
και οι μαθητές: 

α. έχουν εγκατασταθεί σ' άλλη κατοικία πλησίον του 
σχολείου τους, αποκλειστικά και μόνο με σκοπό τη φοί¬ 
τησή τους στην εν λόγω σχολική μονάδα, χορηγείται 
μηνιαίο επίδομα 85 €. 

β. μεταφέρονται με ευθύνη εκείνων που έχουν τη γο¬ 
νική μέριμνα, ή των νομίμων επιτρόπων τους, χορηγείται 
επίδομα υπολογιζόμενο βάσει της χιλιομετρικής (μονής) 
απόστασης της κατοικίας από το σχολείο με κόστος ίσο 
με 0.35 €/χιλιόμετρο και για τις ημέρες παρουσίας του 
μαθητή στο σχολείο. Το εν λόγω επίδομα δεν μπορεί 
να υπερβαίνει τα 1500 € ανά μαθητή ανά σχολικό έτος, 
εξαιρουμένων των μαθητών ΣΜΕΑ. 

2. Τα επιδόματα χορηγούνται από Σεπτέμβριο έως και 
Ιούνιο και καταβάλλονται από την οικεία Περιφέρεια σ’ 
εκείνους που έχουν τη γονική μέριμνα ή στους κατά 
νόμο επιτρόπους αυτών, ή στους ίδιους τους μαθητές 
εάν αυτοί έχουν ενηλικιωθεί και εφόσον οι επιδοτούμε¬ 
νοι φοιτούν στο σχολείο που είναι υποχρεωμένοι όπως 
βεβαιώνεται από την αρμόδια Διεύθυνση Πρωτοβάθμιας 
ή Δευτεροβάθμιας Εκπαίδευσης. Τα επιδόματα μπορούν 
να χορηγούνται προσωρινά, μέχρι να ολοκληρωθεί τόσο 
ο διαγωνισμός όσο και οι άλλες διαδικασίες ανάθεσης 
της μεταφοράς των μαθητών αλλά και σε κάθε άλλη 
περίπτωση όπου δεν είναι εφικτή η μεταφορά. 

3. α. Σε περίπτωση όπου μαθητές μέλη της ίδιας οι¬ 
κογένειας εγκαθίστανται στην έδρα του σχολείου τους, 
το μηνιαίο επίδομα της ανωτέρω (Ι.α.) περίπτωσης κα¬ 
ταβάλλεται για κάθε μαθητή χωριστά. 

β. Σε περίπτωση όπου μαθητές, μέλη της ίδιας οικο¬ 
γένειας, οι οποίοι φοιτούν στην ίδια σχολική μονάδα ή 
σε σχολικές μονάδες με κοινή έδρα, μεταφέρονται με 
ευθύνη των γονέων ή των νομίμων επιτρόπων τους, το 
επίδομα της ανωτέρω (Ι.β.) περίπτωσης καταβάλλεται 
μία φορά, ανεξάρτητα από τον αριθμό των μεταφερο- 
μένων μαθητών μελών της ιδίας οικογένειας. 

4. Τα ανωτέρω (α, β) επιδόματα δεν μπορούν να κα¬ 
ταβάλλονται ταυτόχρονα στον ίδιο μαθητή. 

Άρθρο 4 

Συντονισμός και υποστήριξη της διαδικασίας 
μεταφοράς 

Στο Υπουργείο Εσωτερικών συγκροτείται συντονιστι¬ 
κή Ομάδα Διοίκησης Έργου (ΟΔΕ) αποτελούμενη από 
έναν υπάλληλο του ανωτέρω Υπουργείου, έναν υπάλ¬ 
ληλο του Υπουργείου Οικονομικών, έναν υπάλληλο του 
Υπουργείου Ανάπτυξης Ανταγωνιστικότητας Υποδομών 
Μεταφορών και Δικτύων, έναν υπάλληλο του Υπουργεί¬ 
ου Παιδείας Θρησκευμάτων Πολιτισμού και Αθλητισμού 
και έναν εκπρόσωπο της Ένωσης Περιφερειών με τους 
αναπληρωτές τους. 

Έργο της συντονιστικής ΟΔΕ είναι: 

α. Η παρακολούθηση της μεταφοράς μαθητών σε εθνι¬ 
κό επίπεδο και η επίλυση αμφισβητήσεων ως προς την 
ερμηνεία της σχετικής νομοθεσίας 

β. Η εισήγηση προς τους αρμόδιους Υπουργούς για 
ενδεχόμενες ενέργειες προς επίλυση των παρατηρού¬ 
μενων προβλημάτων 

γ. Ο έλεγχος των απολογιστικών στοιχείων ανά Πε¬ 
ριφέρεια 

Άρθρο 5 
Αρμόδια όργανα 

Ως αρμόδια όργανα για την πραγματοποίηση των 
προβλεπόμενων ενεργειών της παρούσας είναι τα εξής: 

1. Ο διευθυντής της σχολικής μονάδας: 

α. βεβαιώνει τους δικαιούχους μεταφοράς μαθητές, 
κατόπιν εξακρίβωσης της απόστασης της παρ.1 του 
άρθρου 1. Σε περίπτωση κατά την οποία η διεύθυνση 
κατοικίας είναι ασαφής, ή αμφισβητήσιμη, η τεχνική 
υπηρεσία του Δήμου όπου κατοικεί ο μαθητής βεβαιώνει 
με γεωαναφορά τον τόπο κατοικίας του καθώς και την 
απόσταση από το σχολείο φοίτησης. Κατά τον υπολο¬ 
γισμό της απόστασης λαμβάνεται υπόψη η συντομότερη 
ενδεδειγμένη πεζή διαδρομή του τόπου κατοικίας των 
μαθητών από την είσοδο της σχολικής μονάδας στην 
οποία φοιτούν. 

β. διαβιβάζει στην Περιφέρεια έως και την 31η Ιανουά¬ 
ριου κατάσταση των εκτιμώμενων δικαιούχων μεταφο¬ 
ράς μαθητών του επόμενου σχολικού έτους, βασιζόμενη 
στα στοιχεία των μαθητών του τρέχοντος έτους καθώς 
και τις αναμενόμενες αποχωρήσεις και νέες εγγραφές. 
Στην ανωτέρω κατάσταση περιλαμβάνονται το ονο¬ 
ματεπώνυμο, η διεύθυνση κατοικίας και η απόσταση 
από τη σχολική μονάδα σε χιλιόμετρα με προσέγγιση, 
τουλάχιστον, πρώτου δεκαδικού ψηφίου. Με την έναρ¬ 
ξη του σχολικού έτους και κατά τη διάρκεια αυτού 
την επικαιροποιεί σύμφωνα με τις νέες εγγραφές και 
αποχωρήσεις μαθητών. Η πιστοποίηση του τόπου κατοι¬ 
κίας του μαθητή, για τον υπολογισμό της απόστασης, 
γίνεται με προσκόμιση λογαριασμού κοινής ωφέλειας 
στο όνομα του κηδεμόνα του μαθητή ή στον κατά νόμο 
επίτροπο αυτού. 

γ. βεβαιώνει τον αριθμό των διατεθέντων ειδικών μα¬ 
θητικών δελτίων (ΕΜΔ). 

δ. βεβαιώνει την πραγματοποίηση της καθημερινής 
μεταφοράς μαθητών, σύμφωνα με την κεφ. Γ του άρ¬ 
θρου 2 της παρούσας. 

2. Η Περιφέρεια είναι αρμόδια: 

α. για την πιστοποίηση της καταλληλότητας των ίδιων 
μεταφορικών μέσων, Δήμων και Περιφέρειας, σύμφωνα 
με τις προδιαγραφές ασφαλείας, όπως κάθε φορά ισχύ¬ 
ουν, του κεφ. Β του άρθρου 2 της παρούσας. 

β. για την τελική κατάρτιση των απαιτούμενων δρο¬ 
μολογίων για τη μεταφορά μαθητών με ανάλυση των 
στοιχείων των δικαιούχων μεταφοράς μαθητών που 
λαμβάνει από τις αρμόδιες Διευθύνσεις Πρωτοβάθμιας 
ή Δευτεροβάθμιας Εκπαίδευσης και ιδιαίτερα για την 
κοστολόγησή τους σύμφωνα με την παρ.Γ2 του άρθρου 
2 της παρούσας και την ακρίβεια των στοιχείων που 
περιλαμβάνονται σ’ αυτήν. 

γ. για τη βεβαίωση ύπαρξης των γραμμών της δη¬ 
μοτικής ή δημόσιας συγκοινωνίας και τα δρομολόγια 
αυτών τα οποία εξυπηρετούν τους μαθητές καθώς και 
τις στάσεις επιβίβασης και αποβίβασης εκάστου, όπως 


προκύπτει από σχετικό έγγραφο της αρμόδιας διεύ¬ 
θυνσης. 

δ. για τη βεβαίωση του τρόπου μεταφοράς των μα¬ 
θητών σύμφωνα με τα κεφ. Α, Β, Γ, του άρθρου 2 της 
παρούσας. Συγκεκριμένα για την εφαρμογή των κεφ. Β 
ή Γ απαιτείται η έκδοση των σχετικών βεβαιώσεων των 
περιπτώσεων Α' και γ’ καθώς και της βεβαίωσης της 
παραγράφου 3 της παρούσας παραγράφου 

ε. για τη βεβαίωση των μαθητών οι οποίοι δικαιούνται 
το επίδομα του άρθρου 3 λόγω αδυναμίας μεταφοράς 
τους. 

στ. την πιστοποίηση τήρησης των προδιαγραφών 
προσβασιμότητας των μεταφορικών μέσων που χρησι¬ 
μοποιούνται για τη μεταφορά μαθητών ΑΜΕΑ. 

3. Οι Δήμοι είναι αρμόδιοι για τη βεβαίωση της δυ¬ 
νατότητας χρήσης των ίδιων μεταφορικών μέσων που 
μπορούν να διαθέσουν για τη μεταφορά μαθητών, σύμ¬ 
φωνα με το κεφ. Β του άρθρου 2 της παρούσας. Η 
σχετική βεβαίωση αποστέλλεται στην Περιφέρεια μέχρι 
την 31η Δεκεμβρίου του προηγούμενου σχολικού έτους, 
άλλως η Περιφέρεια δεν υποχρεούται να κάνει χρήση 
των εν λόγω μέσων. 

Αρθρο 6 

Καταβολή αποζημίωσης μεταφορικού έργου 

1. Η καταβολή της δαπάνης για τη μεταφορά των 
μαθητών στους δικαιούχους διενεργείται από τις Περι¬ 
φέρειες με βάση τα νόμιμα δικαιολογητικά. Ειδικότερα 
για την καταβολή της αποζημίωσης: 

α. για τις μεταφορές που διενεργούνται με δημόσια 
συγκοινωνία απαιτείται, πλέον των άλλων δικαιολο- 
γητικών, η βεβαίωση της παρ. Ι.γ. του άρθρου 5 της 
παρούσας. 

β. για τις μεταφορές που διενεργούνται με δημόσια 
σύμβαση απαιτείται, πλέον των άλλων δικαιολογητικών, 
η βεβαίωση της παρ.Ι.δ. του άρθρου 5. 

Αρθρο 7 

Απολογισμός μεταφορικού έργου 

1. Οι Περιφέρειες υποχρεούνται μέχρι 31 Ιανουάριου 
κάθε έτους να αποστέλουν στην αρμόδια υπηρεσία για 
τον έλεγχο νομιμότητας των αποφάσεων των Ο.Τ.Α. 
τα παρακάτω στοιχεία του τρέχοντος σχολικού έτους: 

α. πίνακες σε ηλεκτρονική μορφή λογιστικών φύλλων 
των δικαιούμενων μεταφοράς μαθητών 

β. χάρτες των πραγματοποιούμενων δρομολογίων οι 
οποίοι περιλαμβάνουν τις στάσεις επιβίβασης - απο¬ 
βίβασης 

γ. πίνακες σε ηλεκτρονική μορφή λογιστικών φύλλων 
οι οποίοι περιέχουν τα στοιχεία των παραπάνω δρο¬ 
μολογίων (χιλιομετρική απόσταση μονού δρομολογί¬ 
ου, κόστος, μεταφορικό μέσο, σχολική μονάδα, αριθμό 
ετήσιων δρομολογίων, τρόπος μεταφοράς των κεφ. Α, 
Β, Γ του άρθρου 2 της παρούσας) καθώς και στοιχεία 
προέλευσης-προορισμού ανά κατηγορία. 

2. Η παράδοση των ανωτέρω πραγματοποιείται μέσω 
τυποποιημένων εντύπων. Η υποβολή τους μπορεί να 
γίνεται και ηλεκτρονικά μέσω ειδικής εφαρμογής που 
δημιουργείται για το σκοπό αυτό. Επιπλέον οι Περιφέ¬ 
ρειες αποστέλλουν τα εν λόγω στοιχεία οποτεδήποτε 
τους ζητηθεί από τα συναρμόδια Υπουργεία. Σε περί¬ 
πτωση μη αποστολής των εν λόγω στοιχείων, παρότι 

αυτά έχουν ζητηθεί, η επιχορήγηση του άρθρου 8 της 
παρούσας αναστέλλεται ή τροποποιείται ανάλογα. 

3. Με εντολή του Υπουργού Εσωτερικών, βάσει των 
σχετικών διατάξεων του Ν.3852/2010, η αρμόδια για τον 
έλεγχο νομιμότητας των αποφάσεων των Ο.Τ.Α. υπηρε¬ 
σία προβαίνει σε έλεγχο των Περιφερειών χωρικής της 
αρμοδιότητας σχετικά με οποιοδήποτε ζήτημα τυχόν 
προκύψει σύμφωνα με τα διαθέσιμα στοιχεία της δια¬ 
δικασίας μεταφοράς μαθητών. 

Άρθρο 8 

Χρηματοδότηση μεταφοράς μαθητών 

1. Οι δαπάνες μεταφοράς και επιδότησης των μαθητών 
βαρύνουν τους Κ.Α.Π. των δευτεροβάθμιων ΟΤΑ στα 
όρια των οποίων βρίσκονται οι σχολικές μονάδες στις 
οποίες μεταφέρονται οι μαθητές. 

2. Α. Το συνολικό ποσό με το οποίο οι Περιφέρειες 
επιχορηγούνται σε ετήσια βάση από τους Κ.Α.Π. προ¬ 
κύπτει από το άθροισμα των επιμέρους ποσών για τη 
μεταφορά η οποία πραγματοποιείται με: 

α. τα ειδικά μαθητικά δελτία ή τη δημοτική συγκοι¬ 
νωνία σύμφωνα με το άρθρο 2, κεφ. Α, 

β. τα ίδια μέσα των Περιφερειών και των Δήμων σύμ¬ 
φωνα με το άρθρο 2, κεφ. Β, 


γ. δημόσια σύμβαση παροχής υπηρεσιών σύμφωνα με 
το άρθρο 2, κεφ. Γ, 

δ. την επιδότηση του άρθρου 3, όπως προκύπτει από 
τη σχετική απόφαση της Περιφέρειας. 

Β. Εάν από τον απολογισμό του άρθρου 7 ή άλλο 
σχετικό έλεγχο προκύπτει μη σωστή εκτέλεση των δι¬ 
ατάξεων της παρούσας απόφασης, η οποία αποβαίνει 
εις βάρος του δημοσίου συμφέροντος, η χρηματοδό¬ 
τηση του παρόντος άρθρου μπορεί να προσαρμόζεται 
ανάλογα. 

Αρθρο 9 

Μεταβατικές διατάξεις 

1. Η διάταξη του άρθρου 1, παρ. 4 ισχύει για τις νέες 
εγγραφές μαθητών από το σχολικό έτος 2013-2014 και 
μετέπειτα. 

2. Για το σχολικό έτος 2013-2014 ο διαγωνισμός, σύμ¬ 
φωνα με το άρθρο 2, κεφ. Γ, παρ.2.α. της παρούσας, 
προκηρύσσεται εντός τριάντα (30) ημερών από τη δη¬ 
μοσίευση της παρούσας με βάση τα δρομολόγια του 
τρέχοντος σχολικού έτους. Οι προθεσμίες για την ολο¬ 
κλήρωση των ενεργειών των αρμοδίων οργάνων, όπως 
προβλέπονται από την παρούσα, δεν εφαρμόζονται για 
το σχολικό έτος 2013-2014. 

ΠΑΡΑΡΤΗΜΑ 


1. Μαθηματικοί τύποι υπολογισμού κόστους δρομολογίων 
μεταφοράς μαθητών 


Για Λεωφορείο ή μικρό λεωφορείο 

Το κόστος ενός δρομολογίου λεωφορείου ή μικρού λεωφορείου, όταν αυτά θεωρούνται ως 
προσφορότερα μέσα, σε μια διαδρομή ισούται με: 



Όπου: 

ΐ: Τμήμα της διαδρομής εντός ή εκτός πόλεως, με μικρή ή μεγάλη κλίση, μήκους Χ( χιλιομέτρων 
όπου Χί ισούται με το μήκος της έμφορτης (με μαθητές) διαδρομής προσαυξημένο κατά 40% έως 
και τα δέκα πρώτα χιλιόμετρα και μειούμενου γραμμικά για τα επόμενα δέκα χιλιόμετρα έως και το 
ήμισυ της εν λόγω προσαύξησης. Για τα επόμενα χιλιόμετρα η προσαύξηση διατηρείται σταθερή 
στο 20%. Η προσαύξηση αυτή θεωρείται ότι καλύπτει το κόστος της διαδρομής του οχήματος 
χωρίς μαθητές. 

Στην περίπτωση χρήσης ειδικά διαμορφωμένων οχημάτων για τη μεταφορά των μαθητών των 
ΣΜΕΑ, το ανωτέρω κόστος μπορεί να προσαυξάνεται έως και 50%. 

Συντελεστές Κοστολόγησης (όπως παρ.2): 

αρ συντελεστής κατανάλωσης καυσίμου στο τμήμα «ί» (λίτρα ανά χιλιόμετρο) 
βρ συντελεστής φθοράς ελαστικών στο τμήμα «ί» (τεμάχια/χιλιόμετρο) 
γρ εμπορική ταχύτητα στο τμήμα «ί» (χιλιόμετρα ανά ώρα) 

Τιμές μονάδος (όπως παρ.2): 

Α: τιμή καυσίμου (ευρώ ανά λίτρο) 

Β: τιμή ελαστικού (ευρώ ανά τεμάχιο) 

Γ: κόστος οχήματος 
Δ: ετήσιο κόστος ασφάλισης 
Ε: ετήσιο κόστος οδηγού 
Τ: τέλη κυκλοφορίας οχήματος 

Άλλοι συντελεστές: 

Ζ: προσαύξηση λόγω διοικητικών δαπανών = 25% 

Η: προσαύξηση λόγω απροβλέπτων και ευλόγου κέρδους = 15% 

Ορίζεται ως ελάχιστο κόστος ανά κατηγορία οχήματος και ανά μονό δρομολόγιο το ισόποσο των 
πέντε (5) χιλιομέτρων, συνυπολογιζόμενης και της ανωτέρω προσαύξησης, εντός πόλεως με μικρή 
κλίση. Για κάθε είδος οχήματος προβλέπεται ότι το κόστος υπολογίζεται ως το υψηλότερο εκ των 
δύο εναλλακτικών επί των μονών δρομολογίων, είτε βάσει του μαθηματικού τύπου, είτε βάσει του 
ελάχιστου κόστους ανά είδος οχήματος. 

Για Δ.Χ. επιβατικό 

Το κόστος ενός δρομολογίου Δ.Χ. επιβατικού, όταν αυτό θεωρείται ως προσφορότερο μέσο, ισούται 
με: 


Κ=(Σ ι α ι Χ,+7)Χμ 


Όπου: 

ϊ: Τμήμα της διαδρομής εντός ή εκτός πόλεως, με μικρή ή μεγάλη κλίση, μήκους Χί χιλιομέτρων 
όπου Χί ισούται με το μήκος της έμφορτης (με μαθητές) διαδρομής 

Συντελεστές Κοστολόγησης(όπως παρ.2): 

Κ= μέγιστο κόστος μισθωμένων Δ.Χ. επιβατικών 

Χμ = τιμή τιμολογίου 2 που ισχύει κάθε φορά (διπλή ταρίφα) 

α,= συντελεστής βατότητας 1 έως 1,5 ανάλογα με την ιδιομορφία του οδικού δικτύου. 


2. Συντελεστές κοστολόγησης 


Υπολογίζονται οι βασικοί παράγοντες λειτουργικού κόστους, που είναι: Καύσιμα, Ελαστικά και 
Συντήρηση οχημάτων για κάθε τύπο οχήματος και για κάθε είδος οδού, με κατάλληλη αναγωγή σε 
ενιαία μονάδα μήκους (ανά 1.000 χιλιόμετρα) και συντάσσονται οι αντίστοιχοι πίνακες συντελεστών 
κόστους εκάστου. 

Α) Οι τύποι οχημάτων είναι τρεις: 

1. Μεγάλο λεωφορείο, άνω των 20 θέσεων καθήμενων στις υπεραστικές γραμμές ή άνω των 
50 θέσεων συνολικά στις αστικές γραμμές 

2. Μικρό λεωφορείο, από 12 έως 20 θέσεις καθήμενων στις υπεραστικές γραμμές ή έως 50 
θέσεις συνολικά στις αστικές γραμμές 

3. Δ.Χ. επιβατικό : έως 4 θέσεις για ταξί και έως 9 θέσεις για τα ΔΧ επιβατικά ανάλογα με την 
άδεια του κάθε οχήματος. 

Β) Τα είδη οδών διακρίνονται σε τρεις κατηγορίες: 

1. Εντός πόλεως: άσφαλτος καλής βατότητας, με συνθήκες κυκλοφοριακής συμφόρησης 
αστικής κυκλοφορίας, αναπτύσσονται χαμηλές εμπορικές ταχύτητες με συχνές στάσεις. 

2. Εκτός πόλεως: άσφαλτος μέτριας βατότητας ή/και οδός με περιορισμένη ορατότητα, 
αναπτύσσονται μέσες εμπορικές ταχύτητες. 

3. Χωματόδρομος ή άσφαλτος κακής βατότητας ή κίνηση σε χιόνι, περιορισμένη 
ορατότητα, αναπτύσσονται χαμηλές εμπορικές ταχύτητες με μεγάλη φθορά στα ελαστικά 
και στο όχημα. 

4. Εντός πολεοδομικού συγκροτήματος Αθηνών και Θεσσαλονίκης: άσφαλτος καλής 
βατότητας, με συνθήκες αυξημένης κυκλοφοριακής συμφόρησης αστικής κυκλοφορίας 
αναπτύσσονται χαμηλές εμπορικές ταχύτητες με συχνές στάσεις 

Πολεοδομικό συγκρότημα Αθηνών 

Περιλαμβάνονται οι Δήμοι που υπήγοντο στην περιφέρεια της τέως Διοίκησης ΓΙρωτευούσης 


Πολεοδομικό Συγκρότημα Θεσσαλονίκης 

Περιλαμβάνονται οι Δήμοι: Θεσσαλονίκης, Καλαμαριάς Κορδελιού-Ευόσμου, Νεάπολης-Συκεών 
εκτός της Δημοτικής Ενότητας Πεύκων, Αμπελοκήπων - Μενεμένης, Παύλου Μελά εκτός της 
Δημοτικής Ενότητας Ευκαρπίας, Πυλαίας-Χορτιάτη εκτός των Δημοτικών Ενοτήτων Πανοράματος 
και Χορτιάτη. 

Γ) Για κάθε είδος οδού εξετάζονται δύο κατηγορίες κατά μήκος κλίσεων: 

1. μικρές κλίσεις 0-5% 

2. μεγάλες κλίσεις 5% και άνω 


I. ΛΕΙΤΟΥΡΓΙΚΟ ΚΟΣΤΟΣ 
Λεωφορείων 

πίνακας συντελεστών κόστους καυσίμων «α» 

Καταναλώσεις (λίτρα ανά 1.000 χιλιόμετρα) 


Είδος Οδού 

Κλίση 

Οδού 

Λεωφ. 

Μικρά 

λίτρα 

Λεωφ. 

Μεγάλα λίτρα 

Εντός πόλεως 

Μικρή 

202,9 

458,7 

Μεγάλη 

214,5 

727,8 

Εκτός πόλεως 

Μικρή 

186,2 

381,2 

Μεγάλη 

199,3 

608,1 

Χώμα ή Χιόνι 

Μικρή 

219,5 

414,9 

Μεγάλη 

230,0 

633,7 

Εντός ΠΣΠ και 
ΠΣΘ 

Ανεξαρτήτως 

κλίσης 

208,7 

593,25 


πίνακας συντελεστών κόστους ελαστικών «β» 

Καταναλώσεις (αριθμός ελαστικών ανά χιλιόμετρο) 


Είδος Οδού 

Κλίση 

Οδού 

Λεωφ. 

Μικρά 

Λεωφ. 

Μεγάλα 

Εντός πόλεως 

Μικρή 

0, 0000793 

0,0000793 

Μεγάλη 

0, 0001990 

0,0001990 

Εκτός πόλεως 

Μικρή 

0, 0000861 

0,0000861 

Μεγάλη 

0, 0002158 

0,0002158 

Χώμα ή Χιόνι 

Μικρή 

0, 0000999 

0,0000999 

Μεγάλη 

0, 0002519 

0,0002519 

Εντός ΠΣΠ και 
ΠΣΘ 

Ανεξαρτήτως 

κλίσης 

0, 0000793 

0,0000793 


πίνακας εμπορικών ταχυτήτων «γ» 

Η μέση ταχύτητα (χλμ/ώρα) με την οποία κινούνται τα οχήματα, περιλαμβανόμενου του χρόνου 
στις στάσεις, είναι η ακόλουθη. 


Είδος Οδού 

Κλίση 

Οδού 

Λεωφ. 

Μικρά 

Λεωφ. 

Μεγάλα 

Εντός πόλεως 

Μικρή 

18 

15 

Μεγάλη 

15 

12 

Εκτός πόλεως 

Μικρή 

45 

45 

Μεγάλη 

35 

35 

Χώμα ή Χιόνι 

Μικρή 

18 

18 

Μεγάλη 

8 

8 

Εντός ΠΣΓΙ και 
ΠΣΘ 

Ανεξαρτήταχ 

κλίσης 

13 

10 

Δ.Χ. επιβατικό 




Είδος Οδού 

Κλίση 

Οδού 

α 


Εκτός πόλεως 

Μικρή 

0.9 


Μεγάλη 

1 


Χώμα ή Χιόνι 

Μικρή 

1,1 


Μεγάλη 

. 1,2 


Εντός πόλεως 

Μικρή 

1,1 


Μεγάλη 

1,2 


Εντός ΠΣΠ και 
ΠΣΘ 

Ανεξαρτήτως 

κλίσης 

1,3 



II. ΚΟΣΤΟΣ ΟΧΗΜΑΤΩΝ ΛΕΩΦΟΡΕΙΩΝ 

Το ετήσιο κόστος οχημάτων αν και είναι μέρος του λειτουργικού κόστους εξετάζεται χωριστά και 
ανάγεται σε συντελεστή μοναδιαίου κόστους € / Ιση. 

Το κόστος που οφείλεται στο όχημα αποτελείται από το κόστος απόσβεσης του οχήματος, 
ασφάλιστρα, τέλη κυκλοφορίας και δαπάνες φύλαξης οχημάτων 


απόσβεση οχημάτων 

Οι αποσβέσεις υπολογίζονται ετησίως ως το 1/15 της αξίας κτήσης του οχήματος. Το κόστος 
απόσβεσης ανάγεται σε μοναδιαίο κόστος €/Κιό, βάσει των ετησίων χιλιομέτρων που αντιστοιχούν 
στο είδος και την κλίση του τμήματος της οδού. 

ασφάλιστρα - τέλη κυκλοφορίας 

Τα ασφάλιστρα προκύπτουν από τα σχετικά συμβόλαια ασφάλισης ανάλογα με τις απαιτήσεις του 
εργοδότη. Τα τέλη κυκλοφορίας ανά όχημα ορίζονται κάθε χρόνο από το Υπουργείο Οικονομικών, 

Το κόστος ασφάλισης και τελών κυκλοφορίας ανάγεται σε μοναδιαίο κόστος €/Κπί, βάσει των 
ετησίων χιλιομέτρων που αντιστοιχούν στο είδος και την κλίση του τμήματος της οδού. 


III. ΚΟΣΤΟΣ ΟΔΗΓΩΝ ΛΕΩΦΟΡΕΙΩΝ 

Στο κόστος οδηγού λαμβάνεται υπόψη η μέση ετήσια δαπάνη οδηγού, ανάλογα με την σύνθεση 
του δυναμικού των οδηγών που συνίσταται στις ετήσιες αποδοχές με τις εργοδοτικές εισφορές. 

Ως μοναδιαίο κόστος δαπάνης οδήγησης λαμβάνεται η μέση ετήσια δαπάνη οδηγού για δώρο 
ημερησίως 22,5 εργάσιμες ημέρες το μήνα, για 11 μήνες. 

Το κόστος οδηγού για κάθε τμήμα οδού ανάγεται σε μοναδιαίο κόστος €/Κγπ , βάσει του μοναδιαίου 
κόστους οδήγησης και της μέσης εμπορικής ταχύτητας που αντιστοιχεί στο είδος και την κλίση του 
τμήματος της οδού. 


IV. ΛΟΙΠΕΣ ΔΑΠΑΝΕΣ ΛΕΩΦΟΡΕΙΩΝ 

Οι λοιπές δαπάνες χαρακτηρίζονται ως πάγιες και περιλαμβάνουν το κόστος της Διοίκησης, του 
Γραφείου Κίνησης, του Λογιστηρίου, τις δαπάνες εισιτηρίων και διαχείρισης. Οι δαπάνες αυτές 
μπορούν να προϋπολογιστούν ως ίσες με το είκοσι πέντε τοις εκατό (25%) του αθροίσματος του 
Λειτουργικού Κόστους του Κόστους Οχημάτων και του Κόστους Οδηγών. 


V. ΑΠΡΟΒΛΕΠΤΑ ΚΑΙ ΕΥΛΟΓΟ ΚΕΡΔΟΣ 

Το σύνολο των παραπάνω δαπανών επιβαρύνεται κατά 15% για την κάλυψη τυχόν απρόβλεπτων 
εξόδων και του εύλογου κέρδος. 


3. Τιμές μονάδος 

Α: Η τιμή του καυσίμου κάθε μήνα εκτέλεσης του συγκοινωνιακού έργου θα λαμβάνεται ίση με τη 
μέση τιμή του μηνός όπως ορίζεται από τις αρμόδιες τοπικές αρχές και βάσει της οποίας θα 
διαμορφώνεται η τιμή του δρομολογίου. 

Οι υπόλοιπες τιμές μονάδος, ορίζονται ως εξής: 


Τιμή μονάδος (σε ευρώ) 

Λεωφ. 

Μικρά 

Λεωφ. 

Μεγάλα 

Β: Κόστος ελαστικού 

550 

550 

Γ: Κόστος οχήματος 

150.000 

250.000 

Δ: Ετήσιο κόστος ασφάλισης 

3.000 

3.000 

Ε: Ετήσιο κόστος οδηγού 

25.000 

25.000 


Τα τέλη κυκλοφορίας (Τ) ορίζονται κάθε χρόνο από το Υπουργείο Οικονομικών. 


4. Δαπάνες Συνοδού 


Προστίθεται η δαπάνη αποζημίωσης των συνοδών των σχολείων, πρωτοβάθμιας εκπαίδευσης ή 
ΣΜΕΑ, όπου αυτή απαιτείται από τη διακήρυξη. Ο συνοδός αποζημιώνεται με το ισόποσο του 
ωρομισθίου του κατωτέρου μισθού σύμφωνα με το χρόνο της μονής διαδρομής που προκύπτει από 
τον μαθηματικό τύπο, με ελάχιστη απασχόληση τη μία ώρα, για έκαστο μονό δρομολόγιο. Στις 

περιπτώσεις δρομολογίου μετ' επιστροφής το ανωτέρω ποσό διπλασιάζεται. Η δαπάνη αυτή 
προστίθεται στο ποσό που προκύπτει από το μαθηματικό τύπο. 

5. Φόρος Προστιθέμενης Αξίας (ΦΠΑ) 

Ο Φόρος προστιθέμενης αξίας επιβαρύνει τους μαθηματικούς τύπους του παρόντος σε ποσοστό ίσο 
σύμφωνα με τα ισχύοντα ανά περιοχή της Χώρας. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 11 Ιουνίου 2013 


ΟΙ ΥΠΟΥΡΓΟΙ 


ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

ΧΡΗΣΤΟΣ ΣΤΑΪΚΟΥΡΑΣ 


ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ 
ΜΕΤΑΦΟΡΩΝ ΚΑΙ ΔΙΚΤΥΩΝ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ 


ΕΣΩΤΕΡΙΚΩΝ 

ΕΥΡΙΠΙΔΗΣ ΣΤΥΛΙΑΝΙΔΗΣ 


ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













